എസ്ആര്എച്ച് ബാറ്റര്മാര് ഉറക്കഗുളികകളെ പോലെ, അവസാന നാല് ഓവറില് ഉറങ്ങിപ്പോയെന്ന് വെടിക്കെട്ടുവീരന് മുന് ചാമ്ബ്യന്മാരായ സണ്റൈസേഴ്സ് ഹൈദരാബാദ് ഐപിഎല്ലില് നിരാശപ്പെടുത്തുന്ന പ്രകടനം തുടരുകയാണ്. പോയിന്റ് ടേബിളിലെ അവസാന സ്ഥാനക്കാരായ സണ്റൈസേഴ്സ് ടൂര്ണമെന്റില് നിന്ന് പുറത്തായിക്കഴിഞ്ഞു. കഴിഞ്ഞ ദിവസം നടന്ന കൊല്ക്കത്ത നൈറ്റ് റൈഡേഴ്സിനെതിരായ മത്സരത്തിലെ എസ്ആര്എച്ചിന്റെ ബാറ്റിംഗിനെ രൂക്ഷമായി വിമര്ശിച്ചിരിക്കുകയാണ് മുന് ഇന്ത്യന് ഓപ്പണര് വീരേന്ദര് സെവാഗ്. ജാസണ് റോയിയെയും വൃദ്ധിമാന് സാഹയെയുമാണ് ഹൈദരാബാദ് ഓപ്പണര്മാരാക്കിയത്. രണ്ടുപേരും അധികം വൈകാതെ ഡഗ് ഔട്ടിലെത്തി. അതിനുശേഷം കെയ്ന് വില്യംസണും പ്രിയം ഗാര്ഗും ഹൈദരാബാദിനുവേണ്ടി ഒരുവിധം നന്നായി കാര്യങ്ങള് കൈകാര്യം ചെയ്തു. എന്നാല് അതൊരു സ്ലോ പിച്ചായിരുന്നു. റണ്സ് വളരെ പതിയെയാണ് വന്നത്. ടെലിവിഷന് സ്ക്രീനില് തടസം നേരിട്ടതില് ഖേദിക്കുന്നു എന്ന സന്ദേശം കണ്ടു സെവാഗ് പറഞ്ഞു. അബ്ദുള് സമദ് മൂന്ന് സിക്സുകള് പറത്തി. 25 റണ്സുമായി സമദും മടങ്ങി. അതിനുശേഷം ക്രീസിലെത്തിയ ഹൈദരാബാദ് ബാറ്റര്മാര് ഉറക്കഗുളികകളെ പോലെയായിരുന്നു. അവസാന നാല് ഓവറില് ഞാന് ഉറങ്ങിപ്പോയി. എഴുന്നേറ്റപ്പോള് ഹൈദരാബാദ് എട്ട് വിക്കറ്റിന് 115 റണ്സ് എന്ന സ്കോര് കണ്ടതായും സെവാഗ് പറഞ്ഞു.